เซอัด กอลาชินัตส์

เซอัด กอลาชินัตส์ (บอสเนีย: ; เกิดวันที่ 20 มิถุนายน ค.ศ. 1993) เป็นนักฟุตบอลชาวบอสเนีย ปัจจุบันลงเล่นตำแหน่งกองหลังให้แก่มาร์แซย์และทีมชาติบอสเนียและเฮอร์เซโกวีนา

สโมสร

อาร์เซนอล
วันที่ 6 มิถุนายน ค.ศ. 2017 สโมสรฟุตบอลอาร์เซนอลประกาศคว้าตัวเซอัด กอลาชินัตส์ แบบไม่มีค่าตัว กอลาชินัตส์ยิงประตูแรกในนัดแรกที่เขาลงเล่น นัดชนะลูกโทษต่อเชลซีในเอฟเอคอมมิวนิตีชีลด์ 2017 เขาลงเล่นในพรีเมียร์ลีกนัดแรก และจ่ายบอลสำเร็จหนึ่งครั้งในนัดที่ชนะเลสเตอร์ซิตี 4–3 เขาได้รับคะแนนเสียงให้เป็นผู้เล่นยอดเยี่ยมประจำเดือนของสโมสร เมื่อวันที่ 14 กันยายน กอลาชินัตส์ยิงประตูแรกในยูฟ่ายูโรปาลีก นัดที่ชนะเอฟเซเคิล์น 3–1 เขายิงประตูแรกในพรีเมียร์ลีกในวันที่ 28 ตุลาคม นัดที่ชนะสวอนซีซิตี 2–1 เขาได้รับการลงคะแนนเสียงให้เป็นผู้เล่นยอดเยี่ยมของสโมสรอีกครั้งในเดือนตุลาคม

ทีมชาติ 
กอลาชินัตส์ถือหนังสือเดินทางเยอรมนี เขาจึงได้ลงเล่นให้กับทีมชาติเยอรมนีหลายรุ่นอายุ ต่อมาเขาย้ายไปเล่นให้กับทีมชาติบอสเนียและเฮอร์เซโกวีนา ซึ่งเป็นทีมชาติบ้านเกิดของพ่อและแม่ กอลาชินัตส์ถูกเรียกตัวติดทีมชาติในปี ค.ศ. 2013. พ่อของเขากล่าวว่า การเลือกเล่นให้ทีมชาติบอสเนีย เป็นตัวเลือกแรกของกอลาชินัตส์

วันที่ 18 พฤศจิกายน ค.ศ. 2013 กอลาชินัตส์ลงเล่นให้บอสเนียนัดแรก เป็นนัดกระชับมิตรที่แพ้อาร์เจนตินา 2–0 ต่อมาเขามีชื่อติดทีมชาติไปแข่งขันฟุตบอลโลก 2014 ที่ประเทศบราซิล ในนาทีที่ 3 ของการแข่งขันนัดแรกของกลุ่ม กอลาชินัตส์สกัดเข้าประตูตัวเองอย่างโชคร้าย ในนัดที่แพ้อาร์เจนตินา 2–1 ที่สนามกีฬามารากานัง ถือเป็นการทำเข้าประตูตัวเองที่เร็วที่สุดในประวัติศาสตร์ฟุตบอลโลก

สถิติอาชีพ

สโมสร

ทีมชาติ

เกียรติประวัติ 
อาร์เซนอล
 เอฟเอคัพ: 2019–20
 เอฟเอคอมมิวนิตีชีลด์: 2017, 2020

รางวัลส่วนตัว
 ทีมยอดเยี่ยมประจำฤดูกาลของบุนเดิสลีกา: 2016–17
 ทีมยอดเยี่ยมประจำฤดูกาลของยูฟ่ายูโรปาลีก: 2018–19

อ้างอิง

แหล่งข้อมูลอื่น 

 
 
 
 
 

มุสลิมชาวเยอรมัน
ชาวเยอรมันเชื้อสายบอสเนียและเฮอร์เซโกวีนา
กองหลังฟุตบอล
นักฟุตบอลชาวเยอรมัน
นักฟุตบอลชาวบอสเนียและเฮอร์เซโกวีนา
นักฟุตบอลทีมชาติเยอรมนี
นักฟุตบอลทีมชาติบอสเนียและเฮอร์เซโกวีนา
ผู้เล่นสโมสรฟุตบอลชัลเคอ 04
ผู้เล่นสโมสรฟุตบอลอาร์เซนอล
ผู้เล่นในบุนเดิสลีกา
ผู้เล่นในพรีเมียร์ลีก
ผู้เล่นในฟุตบอลโลก 2014
ผู้เล่นออแล็งปิกเดอมาร์แซย์
ผู้เล่นในลีกเอิง
บุคคลจากคาลส์รูเออ